คําสั่งกรมสรรพากรที่ ท.ป. 99/2544เรื่อง กําหนดมรรยาท การปฏิบัติงาน การรายงาน และบทลงโทษสําหรับผู้ตรวจสอบ และรับรองบัญชี ตามมาตรา 3 สัตต แห่งประมวลรัษฎากร----------------------------------------------อาศัยอํานาจตามมาตรา 3 สัตต แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 10)พ.ศ. 2496 และประกาศอธิบดีกรมสรรพากร เกี่ยวกับการ ตรวจสอบและรับรองบัญชี เรื่อง กําหนดระเบียบเกี่ยวกับการตรวจสอบและรับรองบัญชี ตามมาตรา 3 สัตต แห่งประมวลรัษฎากร ลงวันที่ 12 มีนาคม พ.ศ. 2544 อธิบดีกรมสรรพากรจึงมีคําสั่งให้"ผู้ตรวจสอบและ รับรองบัญชี" ต้องปฏิบัติงานการตรวจสอบและรับรองบัญชีตามหลักเกณฑ์ วิธีการ และเงื่อนไขเกี่ยวกับมรรยาท การปฏิบัติงาน การรายงาน และบทลงโทษ สําหรับผู้ตรวจสอบและรับรองบัญชีดังต่อไปนี้ข้อ ๑ มรรยาทของผู้ตรวจสอบและรับรองบัญชี1.1 ให้รักษามรรยาทตามที่กําหนดในกฎกระทรวง ฉบับที่ 4 (พ.ศ. 2534) ออกตามความในพระราชบัญญัติผู้สอบบัญชี พ.ศ. 25051.2 ปฏิบัติงานตรวจสอบและรับรองบัญชีบริษัทและห้างหุ้นส่วนนิติบุคคลไม่เกินกว่า 300 รายต่อคนต่อปี1.3 ในกรณีที่ผู้ตรวจสอบและรับรองบัญชี ปฏิบัติงานตรวจสอบและรับรองบัญชีห้างหุ้นส่วนจดทะเบียนที่จัดตั้งขึ้นตามกฎหมายไทยที่ได้รับยกเว้นไม่ต้องจัดให้งบการเงินได้รับการตรวจสอบและแสดงความเห็นโดยผู้สอบบัญชีรับอนุญาต ตามกฎกระทรวงออกตามความในพระราชบัญญัติการบัญชี พ.ศ. 2543 ผู้ตรวจสอบและรับรองบัญชีจะต้องปฏิบัติงานและรายงานการตรวจสอบและรับรองบัญชีตาม ข้อ 2ข้อ ๒ การปฏิบัติงานและการรายงานการตรวจสอบและรับรองบัญชีในการตรวจสอบและรับรองบัญชีห้างหุ้นส่วนจดทะเบียนที่จัดตั้งขึ้นตามกฎหมายไทยที่ได้รับยกเว้นไม่ต้องจัดให้งบการเงินได้รับการตรวจสอบและแสดงความเห็นโดยผู้สอบบัญชีรับอนุญาตตามกฎกระทรวง ออกตามความในพระราชบัญญัติการบัญชี พ.ศ.2543 ผู้ตรวจสอบและรับรองบัญชีจะต้องปฏิบัติ ดังนี้2.1 แนวทางการปฏิบัติงาน2.1.1 ผู้ตรวจสอบและรับรองบัญชีต้องจัดทําแนวการสอบบัญชีสําหรับงาน ที่รับตรวจสอบไว้เป็นลายลักษณ์อักษรเพื่อเป็นหลักฐานและให้ทราบถึงวิธีการปฏิบัติงานตรวจสอบ โดยให้จัดเก็บแนวการสอบบัญชีดังกล่าวไว้เป็นหลักฐานด้วย2.1.2 ผู้ตรวจสอบและรับรองบัญชีต้องจัดทํากระดาษทําการ เพื่อบันทึกการตรวจสอบและจัดเก็บไว้เป็นหลักฐานด้วย2.1.3 ในการปฏิบัติงานตรวจสอบและรับรองบัญชี ให้เน้นการทดสอบความถูกต้องของงบการเงินและบัญชีว่าถูกต้องเป็นจริงตามควรตรงตามเอกสารประกอบการลงบัญชี และบันทึกบัญชีตามหลักการบัญชีที่รับรองทั่วไปหรือไม่ โดยงบการเงินแสดงข้อมูลและรายการตรงตามสมุดบัญชี รวมถึงการตรวจสอบความถูกต้องในส่วนที่เป็นสาระสําคัญทางด้านภาษีอากรตามประมวลรัษฎากร โดยเลือกใช้วิธีการตรวจสอบต่าง ๆ ให้เหมาะสมกับกรณี2.1.4 ให้ผู้ตรวจสอบและรับรองบัญชีทําการตรวจสอบการปรับปรุงกําไรสุทธิ/ขาดทุนสุทธิทางบัญชี เป็นกําไรสุทธิ/ขาดทุนสุทธิเพื่อเสียภาษีอากร รวมถึงการตรวจสอบการจัดทําบัญชีพิเศษของกิจการที่กําหนดไว้ตามประมวลรัษฎากร2.1.5 ให้ผู้ตรวจสอบและรับรองบัญชีเปิดเผยข้อเท็จจริงอันเป็นสาระสําคัญของบัญชี และแจ้งพฤติการณ์ไว้ในรายงานการตรวจสอบและรับรองบัญชีที่ตนจะต้องลงลายมือชื่อรับรองในกรณีที่พบว่าห้างหุ้นส่วนจดทะเบียนที่จัดตั้งขึ้นตามกฎหมายไทยนั้นมีพฤติการณ์ในการทําเอกสารประกอบการลงบัญชีหรือลงบัญชี โดยที่เห็นว่าน่าจะไม่ตรงกับความเป็นจริงอันอาจเป็นเหตุให้ห้างหุ้นส่วนจดทะเบียนที่จัดตั้งขึ้นตามกฎหมายไทยนั้นมิต้องเสียภาษีหรือเสียภาษีน้อยลงกว่าที่ควรเสีย2.2 แนวทางการรายงานการตรวจสอบและรับรองบัญชีการรายงานการตรวจสอบและรับรองบัญชีกรณีที่ผู้ตรวจสอบและรับรองบัญชีทําการตรวจสอบและรับรองบัญชีให้แก่ห้างหุ้นส่วนจดทะเบียนที่จัดตั้งขึ้นตามกฎหมายไทยที่ได้รับยกเว้นไม่ต้องจัดให้งบการเงินได้รับการตรวจสอบและแสดงความเห็นโดยผู้สอบบัญชีรับอนุญาต ตาม กฎกระทรวง ออกตามความในพระราชบัญญัติการบัญชี พ.ศ.2543 ให้ผู้ตรวจสอบและรับรองบัญชีรายงานการตรวจสอบและรับรองบัญชีตามแบบแนบท้ายคําสั่งนี้ข้อ ๓ บทลงโทษ3.1 กรณีที่ผู้ตรวจสอบและรับรองบัญชีไม่รักษามรรยาท และไม่ปฏิบัติงานตรวจสอบตามหลักเกณฑ์ วิธีการ และเงื่อนไขที่อธิบดีกําหนดในข้อ 1 และข้อ 2 ข้างต้น อาจถูกพิจารณา พักหรือเพิกถอนใบอนุญาตเป็นผู้ตรวจสอบและรับรองบัญชีตามมาตรา 3 สัตต แห่งประมวลรัษฎากร3.2 กรณีที่ผู้สอบบัญชีภาษีอากรได้เข้ารับการอบรมเกี่ยวกับกฎหมายภาษีอากรน้อยกว่าเก้าชั่วโมงต่อปี อาจถูกพิจารณาพักใบอนุญาตเป็นการชั่วคราวจนกว่าผู้นั้นจะได้เข้ารับการอบรมครบตามเกณฑ์ที่กําหนด และแจ้งให้อธิบดีทราบ3.3 กรณีที่ผู้สอบบัญชีภาษีอากรมีการเปลี่ยนแปลงรายการทางทะเบียนตามที่ได้แจ้งไว้ต่ออธิบดี กล่าวคือ ชื่อ ที่อยู่ และที่ตั้งสํานักงาน โดยมิได้แจ้งการเปลี่ยนแปลงนั้นต่ออธิบดีตามแบบที่อธิบดีกําหนดภายในหนึ่งเดือนนับแต่วันที่มีการเปลี่ยนแปลงโดยไม่มีเหตุอันควร อธิบดีอาจจะดําเนินการพักใบอนุญาตของผู้สอบบัญชีภาษีอากรนั้นก็ได้ผู้มีอํานาจลงนาม - ประกาศ ณ วันที่ 12 มีนาคม พ.ศ. 2544 ศุภรัตน์ ควัฒน์กุล(ศุภรัตน์ ควัฒน์กุล)อธิบดีกรมสรรพากร